Wir, der schultheis und rhat der statt Bern ✳ an einem, ✳ unnd Hemman Haberer, stifftschryber Zoffingenn, ✳ am
annderen theill, ✳ thuͦnd khuͦnd ✳ unnd bekhennend offentlich mit disem brieff, ✳ das wir von unnser jedes theills ✳ bessern nùtzes, ✳ wolfart unnd komligkeit
wegen, ✳ eins uffrechten, ✳ redlichenn, ✳ ewigen, ✳ unviderrüfflichen tùschs ✳ unnd wächsels wysz einanndern zùgestelt, ✳ hin ✳ und übergäben haben, ✳ geben oùch hiemit wüssentlich
für unns ✳ unnd unnser ewig nachkommen ✳ einandern hin, ✳ namlich wir, schùltheis ✳ unnd rhat der statt Bernn, ✳ vorgemelt, ✳ dem obgenampten unnserm lieben, getrüwen Hemmā
Haberer, stifftschryber Zoffingen, ✳ dise nachgemelte korn ✳ unnd pfennig gült ✳ sampt der eigenschafft, ✳ besatzùng ✳ unnd entsatzùng ✳ unns von wägenn unnsers hofs ✳ Küngsfeldenn
zuͦständig ✳ uff nachbemeltenn stùckenn ✳ und gütern, ✳ so disz nachgenampte zinslüth bùwend: ✳ des erstenn zwen müt kernen, ✳ ein müt roggen, ✳ zwen müt haber, ✳ ein
fasznacht huͦn ✳ unnd zwey herpsthüner järlichs uff Martini ✳ vallendts eewigs bodenzinses ✳ von uf ✳ unnd als einem gantzen hof, ✳ so Cuͦnrad Rigkli von Sùr bùwt ✳ unnd vor nacher
luͦth unnsers hofs Küngsfeldenn urbars Fridli Rigkli ingehept ✳ unnd besässenn hat. ✳ denne ✳ ab einem andern gantzen hoff, ✳ so Hanns ✳ unnd Maritz Meyer bùwennd ✳
unnd vor inher ✳ vermog bemelts urbars ✳ Cuͦnrad Meyer von Sùr inghept ✳ unnd besässen hat, ✳namlich an khernen ✳ vier müt ✳ zwey viertheill, ✳ an roggen dry müt ✳ ein
viertheill, ✳ an haber zwoy malter, ✳ drü fasznacht ✳ unnd sechs herpst hüner. ✳ denne ab einem andern hof, ✳ den Uͦli Wilti von Sùr bùwt ✳ unnd vor ime lùth desz obgedachtenn
urbars Fridly Wilti inghept ✳ unnd gebùwenn hat, an kernen vier müt, ✳ an roggen zwen müt, ✳ an haber ein malter ✳ unnd ein fasznacht huͦn. ✳ aber ab einem gantzenn
hoff, ✳ den Marthi Hartmans erbenn ✳ zù Entfeldenn bùwend ✳ unnd vor inher ✳ Heini Hartmans gsin ist, ✳ an kernen zwen müt. thuͦt alles ein sümig ✳ an kernenn
zwölff müt ✳ zwoy viertheill, ✳ an roggen sechs müt ✳ ein viertheil, ✳ an haber dry malter ✳ unnd zwen müt ✳ alles Ergoüwer mäsz, ✳ fünff fasznacht ✳ und acht herpsthüner. ✳
dargegenn han ich, der vorgenampt Hemman Haberer, ✳ wolernempten minen g̃✳ herren, ✳ schuͦltheissenn ✳ unnd rhat der statt Bernn, ✳ zuͦ ir ✳ unnd irer nachkom̄en handen ✳
an vorgedachtenn iren hof Küngsfeldenn ✳ hin ✳ unnd übergäbenn ✳ disz nachbemelte järlich uff Martini vallende zinsz, ✳ rent ✳ unnd gült bodenngült ✳ mit sampt der eygenschafft, ✳
besatzùng ✳ unnd entsatzùng ✳ uff nachgeschribnenn stùckenn unnd güteren: des erstenn uff einem guͦt ✳ unnd hof,✳ den Hanns Schneidler ✳ von Effingen bùwt ✳ unnd vor ime
Hanns Gebhart ✳ luͦth urbars inghept hat, ✳ an kernen vier müt, ✳ an haber zwen müt unnd zwoy fasznacht hüner, ✳ zù sampt dryzächenn Basel blaphart järlicher vogt steür. ✳
denne ab einem anndern gantzenn hof, ✳ buͦwt Heini Schneidler bim brùnnen, ✳ den vor, ✳ luͦth urbars, ✳ Hanns Spülmans inghept ✳ unnd gebùwen hat, ✳ an kernen zwen müt ✳ ein vierthel, ✳
an haber zwen müt zwoy vierthell ✳ unnd vier fasznacht hüner. ✳ der gibt oùch für ein müt kernen, ✳ so ime zù gelt ✳ ist angeschlagenn worden, ✳ ab gemeltem hof järlich zewärenn
an Bernn müntz ✳ ein pfùnd ✳ sechs schilling ✳ vier pfennig, ✳ zù sampt zwentzig vier Basel plaphart ✳ vogtsteür. ✳ aber ab einem gantz₎ hof ✳ unnd guͦt, ✳ so nach besag urbars ✳ hievor Lùdwig
Bollinger besässen hat ✳ unnd darab jetz Càspar Gnem von Effing₎ ✳ alls ein träger mit Càspar Heürliman verzinset, ✳ an pfennigen Bernn wärùng ✳ ein pfùnd ✳ zechen schilling, ✳
an khärnen dry müt, ✳ an haber fünff viertheil ✳ Ergoüwer mäsz, ✳ sechs fàsznacht hüner ✳ unnd zwentzig ein Basel blaphart ✳ vogt steür. ✳ aber ab einem guͦt, ✳ so Claùs Huͦw,
gn̄t Herzog, buͦwt ✳ und verzinset, ✳ so vor Uͦlrych Huͦw von Effing₎ ✳ nach luͦth urbars inghept ✳ und besäszen hat, ✳ an kernen Ergoüwer mäsz ✳ ein müt, ✳ an haber ein müt, ✳ zwey alte
hüner ✳ unnd zechen Basel plaphart järlicher vogtsteür. ✳ unnd zù letst aber ab einem gantzen hof, ✳ den Jeremias Geyszberger von Reynigken bùwt ✳ und vor ime ✳ nach besag eines
guͦt₎ permentinen koùffbrieffs ✳ Clein Hans Geyszberger, der zyt gewäszner unndervogt, daselbs inghept hat, ✳ an kernen desz mäszen vorstadt ✳ dry müt, ✳ an haber dry malter, ✳ ein
fasnacht ✳ zwey herpsthüner ✳ sampt dryssig eyer, ✳ thuͦt alle vorgemelte gült ✳ an pfennigen nün pfùnd ✳ zwen pfennig, ✳ an kernen dryzächen müt ✳ ein viertheill, ✳ an haber
vier malter ✳ einiff vierthel, ✳ fünffzächen fasznacht ✳ und zwey herpsthüner ✳ sampt dryssig eyern, ✳ desz mäszs ✳ unnd wärschafft als obstadt. unnd ist allso diser tùsch ✳ und wechsel
zuͦ glychem wärth ✳ unnd getrüff ✳ gegen einandern ufgang₎ ✳ unnd wir, die beyd vorgenamptē parthyen, ✳ desz wol zfriden gwäsen. ✳ harùff so entzüchennd und entwerend wir uns beydsyth
für unns ✳ und unser nachkommen ✳ jeder theil ✳ siner dem andern zùgestelter ✳ und vertùscheter stùcken ✳ und gült₎ sampt allem irem rechten anhang ✳ und zuͦghörd, ✳ der eigenschafft besatzùng ✳ und entsatzùng ✳ und setzend je ein theil ✳ den andern ✳ dero in angände lypliche ✳ besitzùng, ✳ nùtzùng ✳ und rüwig ewig gwerde ✳ damit zethuͦnd, ✳ schaffen ✳ und handlen ✳ nach sinem willē
und gevallen ✳ von aller mengklichem ungehindert, ✳ doch der lechens gwerd ✳ in alwäg ane abbrùch ✳ und schaden, ✳ welliche wir beydersyth ✳ dem ✳ und denen, ✳ so recht darzù hab₎
mögen, ✳ hiemit vorbhallt₎ wollen hab₎. unnd gelobend hierùf, ✳ für unns ✳ und unnser nachkommen, ✳ disen vorgeschribnen tùsch ✳ unnd wächsel ✳ in allen sinen pùncten ✳ und articklen ✳
stät, ✳ vest ✳ unnd unverbrochenlich zehallt₎, ✳ darwider nit zereden, ✳ noch ze kommen ✳ in dhein wysz ✳ noch wäg, ✳ oùch einandern darùmb in eignem costen ✳ ane desz andern entgeltnùs guͦte
siche ✳ wärschafft zethùnd ✳ und zetrag₎ ✳ wider mengklich inn ✳ und uszerthalb rechtens, ✳ so offt es ze schuͦlden kompt ✳ ane allē intrag ✳ und widerred. ✳ darzuͦ ein andern die brieff, ✳ rödel ✳
unnd gwarsame ✳ umb sölliche vertùscheten ding wysende ✳ harùsz zegeben ✳ unnd überantwort₎, ✳ damit sich jeder dero ✳ zuͦ siner besten nottùrfft ✳ wüsze zegebrùchen ✳ und behelffenn ✳
mitt ordenlicher verzychùng ✳ aller gevàrden, fünden unnd inreden ✳ und sonst alles, dasz so hiewider sin möcht, insonnders desz recht₎ ✳ so gmeiner verzüchùng ane vorgang
der sonderbarn ✳ als unütz wider sagt, ✳ alles erbarlich ✳ unnd ungeverlich in krafft disz brieffs, ✳ dero zwen von wort zuͦ wort glych lùthend ✳ under unser jeder
der vorgenampten parthyen ✳ angeheckten gewonlichen insiglen sind ufgericht ✳ unnd ververtigot ✳ und jetwäderm theill einer zuͦgestelt worden, ✳ uff mittwùchenn
den fünff unnd zwentzigosten tag hoüwmonats ✳ alls man nach Christi Jesù, ✳ unnsers eintzigen heylandts unnd erlöszers gepùrt zalt ✳ thùsend ✳ fünffhùndret sybentzigk
unnd ein jar. ✳